32005R1209
L 197/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1209/2005 НА КОМИСИЯТА
от 27 юли 2005 година
за изменение на Регламент (ЕО) № 174/2005 на Съвета за налагане на ограничения върху предоставянето на помощ във връзка с военните действия в Кот д'Ивоар
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 174/2005 на Съвета от 31 януари 2005 г. за налагане на ограничения върху предоставянето на помощ във връзка с военните действия в Кот д'Ивоар (1), и по-специално член 7 от него,
като има предвид, че:
(1)
В приложение II към Регламент (ЕО) № 174/2005 са изброени компетентните власти, на които са възложени специфични задачи във връзка с изпълнението на посочения регламент.
(2)
Белгия, Литва и Нидерландия отправиха молби за промяна на адресните данни на съответните им компетентни власти,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕО) № 174/2005 се изменя, както е посочено в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юли 2005 година.